****

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΑΙΓΑΛΕΩ Αιγάλεω, 17/6/2021**

**Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ**

**ΠΕΡΙΛΗΨΗ ΔΙΑΚΗΡΥΞΗΣ ΔΙΑΓΩΝΙΣΜΟΥ**

 Ο Δήμος Αιγάλεω θα διενεργήσει **Συνοπτικό Δημόσιο Διαγωνισμό,** με σφραγισμένες προσφορές για την ανάδειξη αναδόχου για την Υπηρεσία με τίτλο: **«*Εκπόνηση Σχεδίου Φόρτισης Ηλεκτρικών Οχημάτων (Σ.Φ.Η.Ο.) στο Δήμο Αιγάλεω*»*, με CPV 79415200-8,*** *συνολικού προϋπολογισμού* ***59.520,00 €,*** με κριτήριο κατακύρωσης την πλέον συμφέρουσα από οικονομική άποψη προσφορά, βάσει της βέλτιστης σχέσης ποιότητας – τιμής,σύμφωνα με τις διατάξεις του και 117 του Ν. 4412/2016.

 Ο διαγωνισμός θα διεξαχθεί την **05.07.2021, ημέρα Δευτέρα,** ενώπιον της Επιτροπής Διαγωνισμού στο δημοτικό κατάστημα με καταληκτική ώρα υποβολής των προσφορών την **11:00 π.μ.**

 Αντικείμενο του παρόντος είναι η εκπόνηση Σχεδίου Φόρτισης Ηλεκτρικών Οχημάτων. Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων **(CPV): 79415200-8: Υπηρεσίες παροχής συμβουλών σε θέματα σχεδιασμού**.

**Προσφορές υποβάλλονται για το σύνολο των υπηρεσιών**. Η εκτιμώμενη αξία της σύμβασης ανέρχεται στο ποσό των πενήντα εννέα χιλιάδων πεντακοσίων είκοσι ευρώ (59.520,00 €) συμπεριλαμβανομένου ΦΠΑ 24% (προϋπολογισμός χωρίς ΦΠΑ: 48.000,00 €, ΦΠΑ: 11.520,00 €).

Φορέας χρηματοδότησης της παρούσας σύμβασης είναι το **ΠΡΑΣΙΝΟ ΤΑΜΕΙΟ** στο πλαίσιο του προγράμματος **«*ΔΡΑΣΕΙΣ ΠΕΡΙΒΑΛΛΟΝΤΙΚΟΥ ΙΣΟΖΥΓΙΟΥ*» 2020**, στον Άξονα Προτεραιότητας 2 «*Σχέδια Φόρτισης Ηλεκτρικών Οχημάτων*». Η διάρκεια της σύμβασης ορίζεται σε **οκτώ (8) μήνες**, από την ημερομηνία που θα οριστεί κατά την υπογραφή της Σύμβασης ως ημερομηνία έναρξης υλοποίησης του αντικειμένου.

 Δικαίωμα συμμετοχής στο διαγωνισμό έχουν φυσικά ή νομικά πρόσωπα, καθώς και Κοινοπραξίες ή Ενώσεις φυσικών και νομικών προσώπων, με αποδεδειγμένη ικανότητα εκτέλεσης του έργου. **Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.**

 **Οι ενδιαφερόμενοι μπορούν να λάβουν γνώση** των στοιχείων του διαγωνισμού και των Τεχνικών Προδιαγραφών της Μελέτης, όλες τις εργάσιμες ημέρες στα τηλέφωνα: 213 2044891, 213 2044841, ηλεκτρονικό ταχυδρομείο: **promithies@egaleo.gr**

 **Η Διακήρυξη και η περίληψη θα δημοσιευτούν στην επίσημη ιστοσελίδα του Δήμου Αιγάλεω:** [**www.egaleo.gr**](http://www.egaleo.gr/) **(Διαγωνισμοί Προμηθειών/Έργων).**

Ο ανωτέρω διαγωνισμός θα διεξαχθεί σύμφωνα με τις διατάξεις του Ν. 3463/2006 «Κύρωση του Κώδικα Δήμων και Κοινοτήτων», του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» και του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)».

 **Ο ΔΗΜΑΡΧΟΣ**

 **ΙΩΑΝΝΗΣ ΓΚΙΚΑΣ**

**Εσωτερική Διανομή:**

1. ΕΠΙΤΡΟΠΗ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

2. ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ,

 ΑΝΑΠΤΥΞΗΣ & ΔΙΑΦΑΝΕΙΑΣ